CELEX: 62009CN0245
Language: el
Date: 2009-07-06 00:00:00
Title: Υπόθεση C-245/09: Αίτηση για την έκδοση προδικαστικής αποφάσεως, την οποία υπέβαλε το Arbeidshof te Brussel (Βέλγιο) στις 6 Ιουλίου 2009 — Omalet NV κατά Rijksdienst voor Sociale Zekerheid

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/21
            
         Αίτηση για την έκδοση προδικαστικής αποφάσεως, την οποία υπέβαλε το Arbeidshof te Brussel (Βέλγιο) στις 6 Ιουλίου 2009 — Omalet NV κατά Rijksdienst voor Sociale Zekerheid
   (Υπόθεση C-245/09)
   2009/C 220/42
   Γλώσσα διαδικασίας: η ολλανδική
   
      Αιτούν δικαστήριο
   
   Arbeidshof te Brussel
   
      Διάδικοι στην υπόθεση της κύριας δίκης
   
   
      Εφεσείουσα: Omalet NV
   
      Εφεσίβλητος: Rijksdienst voor Sociale Zekerheid
   
      Προδικαστικά ερωτήματα
   
   
               1)
            
            
               Πρέπει ο εθνικός δικαστής να εφαρμόσει το άρθρο 49 της Συνθήκης σε μια διαφορά μεταξύ του Rijksdienst voor Sociale Zekerheid και ενός εγκατεστημένου στο Βέλγιο εργολάβου, όταν, σύμφωνα με το άρθρο 30bis, παράγραφος 3, του νόμου της 27ης Ιουνίου 1969 για τροποποίηση του νομοθετικού διατάγματος της 28ης Δεκεμβρίου 1944 περί κοινωνικής ασφαλίσεως των εργατών (όπως είχε εφαρμογή πριν από την τροποποίηση του άρθρου αυτού με το άρθρο 55 του προγραμματικού νόμου της 27ης Απριλίου 2007), ζητείται να αναγνωριστεί ευθύνη εις ολόκληρον για μέρος των χρεών του μη εγγεγραμμένου υπεργολάβου που είναι εγκατεστημένος στο Βέλγιο ή όταν ζητείται η καταδίκη του εργολάβου αυτού καθόσον δεν προέβη στις παρακρατήσεις που προβλέπει το άρθρο 30, παράγραφος 4, του νόμου;
            
         
               2)
            
            
               (επικουρικώς)
               Αποκλείει το άρθρο 49 της Συνθήκης την εφαρμογή μιας ρυθμίσεως όπως η περιλαμβανόμενη στο άρθρο 30bis, παράγραφοι 3 και 4, του βελγικού νόμου της 27ης Ιουνίου 1969 για τροποποίηση του νομοθετικού διατάγματος της 28ης Δεκεμβρίου 1944 περί κοινωνικής ασφαλίσεως των εργατών (όπως είχε εφαρμογή πριν από την τροποποίηση του άρθρου αυτού με το άρθρο 55 του προγραμματικού νόμου της 27ης Απριλίου 2007);